Erasmus Foggia 2017/18

2017 Októberében jöttem ki Foggiába egy félévre, aztán meghosszabbítottam az itt tartózkodásom egész évre ami meglehetősen fantasztikus élmény volt.

A tanulmányokról  azt mondanám hogy mindenből annyit tudsz profitálni, amennyit beleraksz. Szakmailag úgy gondolom hogy  nem nyújt sokat az itteni egyetem de ha van konkrét témád amivel foglalkoznál, akkor biztos hogy lelkesen segítenek. A segítőkészségük mellett meglehetősen kaotikus a szervezettség mind az egyetemen mind az erasmus irodában, de meg lehet szokni. Ez hozzátartozik az itteni életritmushoz.

Foggia csendes kisváros, egy örök nagyvárosinak talán nehéz feltalálnia magát a városon belül, de vannak izgalmas dolgok, pl. szinház, konzervatórium, dráma csoport, mozi, mindenféle sportedzés, valószínüleg megtalálod azt, amit szeretsz csinálni.  Ha pedig hegyek völgyek utazója vagy akkor Foggia remek helyen fekszik Olaszországban ahhoz, hogy megannyi szépséget meglátogathass. Puglia egész vidéke nagyon izgalamas, Nápoly is könnyen elérhető, rengeteg nemzeti park van, kastélyok, múzeumok.

Az Erasmus élet elengedhetetlen része az ismerkedés és a barátokkal együtt töltött idő. A szabadidőmben rengeteg embert ismertem meg különböző országokból.  Ezek a kapcsolatok nem csak néhány hónapra szóltak, hanem egy egész életre. Nagyon sok időt töltöttünk együtt főzéssel, tanulással, utazással, egyetemre járással, így a közösségben erős kötelékek alakultak ki.

A Foggia Egyetem úgy hirdeti magát az erasmus diákoknak, hogy minden óra elérhető angolul, ez sajnos nem igaz, és sok diák csak akkor szembesül ezzel a ténnyel amikor megérkezik. Ezt azért mondom, hogy nem számíts színvonalas órákra, és ha alaposan szeretnél foglalkozni tárgyakkal, akkor heti szinten konzultálj a tanárokkal. Az olasz nyelvtudás erősen ajánlott. Ha itt vagy mindenképpen tanulj olaszul. Én egy év alatt egész jól belejöttem, és a B2es- nyelvizsga  felé hajtok. Nyelvtanulás szempontjából nagyon jó volt itt lenni. Az olaszok nem veszik zokon ha nem beszélsz jól, ez nem okoz kommunikációs gátlásokat nekik, ezért jól el lehet velük beszélgetni. Helyiekkel beszélgetni és személyes élettörténeteket hallgatni nagyon jó élmény! Ez közelebb hozza az egész mediterrán kultúra és életérzés megértését.

Az élet minősége az itteni szegénység ellenére nagyon jó! Az emberek átlaga szegény, a korosztály főleg idősebb mert a fiatalok elmennek, mindemellett viszont a lakások nagyon szépek és karbantartottak, az ételek minősége 100%- os, friss, és minden helyben termesztett és semmi sem kerül sokba. Az időjárásról nem is beszélve…

Az ESN csoport mindig segít! Felvesznek a pályaudvarról amikor megérkezel, segítenek lakást keresni,  (a szobaárak kb 150-300-ig vannak, legolcsóbb legdrágább, (Nápolyban a leglepukkantabb szoba kerül 300 euróba, Firenzében meg 500 eurótól kezdődnek a szobaárak, szóval Foggia, mint már mondtam nagyon gazdaságos város)), egy napos utakat szerveznek (ezeken  érdemes részt venni, ilyenkor tudsz ismerkedni és új emberekkel időt tölteni) havonta és néhány bulit ami a pesti éjszakai élethez képest nem nagyon szórakoztató, inkább gagyinak mondanám, de ha jó a társaság akkor nyilván minden jó :)

Az olasz tömegközlekedés nagyon humoros! De sose add fel  megállok és a menetrendek megtalálását mert a megoldás mindig előkerül valahogy.  Leges-legvégső esetben ha nem találod a buszmegállót vagy nem jön a busz egy idős ember fel fogja ajánlani hogy elvigyen oda ahova menni próbálsz. De igen, van hogy nem jön a busz, vagy nincs menetrend és csak majd valamikor jön , de senki sem tudja mikor, ez nagyon gyakori, de ha belejössz a gyakorlatba  akkor a rendszertelenség átláthatóvá válik majd.

Nagy vonalakban ennyi jut eszembe, ha valamit nem értesz vagy érdekel szívesen segítek :) FB: Aniol Klara Jelen